

Αρκαλοχώρι, 03/ 09 /2024

Προς: ΜΜΕ

**ΔΕΛΤΙΟ ΤΥΠΟΥ**

**Αλλαγή ημερομηνίας για την 15η Μινωική Διαδρομή -Θα διεξαχθεί την Κυριακή 22 Σεπτεμβρίου**

Ο Δήμος Μινώα Πεδιάδας και ο Δήμος Οροπεδίου Λασιθίου ενημερώνουν ότι αλλάζει η ημερομηνία διεξαγωγής της 15ης Μινωικής Διαδρομής για την Κυριακή 22 Σεπτεμβρίου, αντί της Κυριακής 15 Σεπτεμβρίου, όπως αρχικά είχε προγραμματιστεί. Όλα τα υπόλοιπα σε σχέση με τη διαδρομή, τις ώρες αναχώρησης και τις δηλώσεις συμμετοχής κτλ. ισχύουν κανονικά.

Ειδικότερα, οι περιπατητές θα πραγματοποιήσουν πεζοπορία διάρκειας περίπου τεσσάρων ωρών, με αφετηρία το Ναό του Τιμίου Σταυρού Αρχαίας Λύκτου στις 7:30 π.μ. και τερματισμό το Ψυχρό.

Συγκεκριμένα, θα ακολουθηθεί η διαδρομή: Ακρόπολη Αρχαίας Λύττου- Τοίχος - Συκιάς Νερό- Αη Γιώργης Φλέγες- Βόλιτες- Τσούλη Μνήμα- Χορτασά- Χώνος- Κάτω Μετόχι- Άγ. Χαράλαμπος- Πλάτη- Ψυχρό.

Σκοπός της διοργάνωσης είναι η ανάδειξη της μυθολογικής διαδρομής που ακολουθούσε ο βασιλιάς Μίνωας κάθε εννέα χρόνια, επισκεπτόμενος το Δικταίον Άντρο, προκειμένου να συναντήσει τον πατέρα του Δία, ο οποίος του υπαγόρευε τους “Θεϊκούς Νόμους”, καθώς και η αναβίωση της παράδοσης με το ρίξιμο της πέτρας του αναθέματος, στου “Τσούλη το Μνήμα”.

Οι ενδιαφερόμενοι περιπατητές μπορούν να χρησιμοποιήσουν το λεωφορείο του Δήμου Μινώα Πεδιάδας, προκειμένου να μεταβούν στον χώρο αφετηρίας στην Αρχαία Λύττο. Το λεωφορείο θα ξεκινήσει από το Δημοτικό Κατάστημα Καστελλίου στις 7:00 π.μ. της Κυριακής.

🚌Η επιστροφή των οδοιπόρων θα γίνει με το λεωφορείο του Δήμου Μινώα Πεδιάδας, από την πλατεία Ψυχρού, και αφού ακολουθήσει μικρό κέρασμα από τον Πολιτιστικό Σύλλογο Ψυχρού “Ο Ξένιος Ζευς” αλλά και απονομή αναμνηστικών δώρων.

Για δηλώσεις συμμετοχής οι ενδιαφερόμενοι μπορούν να καλούν στα τηλέφωνα 2891340115 και 6979790002 ενώ οι δηλώσεις συμμετοχής μπορούν να γίνονται και ηλεκτρονικά μέσω την πλατφόρμας: https://docs.google.com/.../1FAIpQLSc8J.../viewform

Τη 15η Μινωική Διαδρομή διοργανώνον ο Δήμος Μινώα Πεδιάδας και ο Δήμος Οροπεδίου Λασιθίου, σε συνεργασία με τους Πολιτιστικούς Συλλόγους Κασταμονίτσας, Λύττου, Ψυχρού “Ο Ξένιος Ζευς” και το Σωματείο «Φίλοι Αρχαίας Λύκτου».